35 ຄົນເສຍຊີວິດ ໃນການໂຈມຕີສະລະຊີບ ທີ່ອັຟການີສຖານ
ພວກຫົວຮຸນແຮງຕາລິບັນ​ໄດ້ອ້າງ​ເອົາ ຄວາມຮັບຜິດຊອບ ຕໍ່ເຫດການໂຈມຕີ ທະນາຄານຄັ້ງນີ້ ທີ່ມີຜູ້ໄດ້ຮັບບາດເຈັບ ຫລາຍກ່ວາ 70 ຄົນ.
ພວກເຈົ້າໜ້າທີ່ອັຟການີສຖານກ່າວວ່າ ຈໍານວນຄົນທີ່ເສຍ ຊີວິດໃນການ ໂຈມຕີແບບສະລະຊີບບັ້ນນຶ່ງ ທີ່ທະນາຄານ ແຫ່ງ ນຶ່ງໃນພາກຕາເວັນອອກຂອງອັຟການີສຖານໄດ້ ເພີ່ມສູງຂື້ນເປັນຢ່າງໜ້ອຍ 35 ຄົນແລ້ວ ພ້ອມກັບມີຜູ້ໄດ້ ຮັບບາດເຈັບອີກ ຫລາຍກວ່າ 70 ຄົນ ກ່ອນໜ້ານີ້ ພວກເຈົ້າໜ້າທີ່ອັຟການີສຖານໄດ້ໃຫ້ຕົວເລກ ຜູ້ເສຍຊີວິດຍ້ອນເຫດການດັ່ງກ່າວນີ້ວ່າ ມີ 18 ຄົນ ເຈົ້າ ໜ້າທີ່ກ່າວວ່າ ພວກຫົວຮຸນແຮງຈໍານວນ 7 ຄົນ ທີ່ປະ ກອບອາວຸດດ້ວຍປືນ ແລະໃສ່ເສື້ອລະເບີດສະລະຊີບໄດ້ ບຸກເຂົ້າໂຈມຕີທະນາຄານກາບູລ ສາຂາເມືອງ Jalalabad ໃນຕອນເຊົ້າວັນເສົາວານນີ້ ແລະໄດ້ປະທະກັບພວກກໍາລັງ ຮັກສາຄວາມປອດໄພ ເປັນເວລາຫລາຍຊົ່ວໂມງ ທະນາຄານດັ່ງກ່າວແມ່ນເປັນຜູ້ເບີກເງິນໃຫ້ພວກຕໍາ ຫລວດແລະທະຫານຂອງອັຟການີສຖານ ຈໍານວນ ຜູ້ເສຍຊີວິດ ແມ່ນມີໂຮມທັງພົນລະເຮືອນ ແລະພວກພະນັກງານຮັກສາຄວາມປອດໄພ ທີ່ ພາກັນເຂົ້າໄປເບີກເງິນເດືອນຢູ່ທະນາຄານ ທີ່ເກີດເຫດນັ້ນ ພວກຫົວຮຸນແຮງຕາລິບັນໄດ້ ອ້າງເອົາ ຄວາມຮັບຜິດຊອບ ຕໍ່ເຫດການໂຈມຕີສະລະຊີບຄັ້ງນີ້